I Henrik Wergelands ungdomsdiktning spiller Skreia en viktig rolle, som i det store Stella-diktet ”En sangfuld Sommermorgen paa Skreya”. Berget ved Mjøsa blir dikter-jegets tilfluktssted både i kjærlighetssorg og glede, og Skreia blir utsiktspunkt for dikterens store visjoner. I det storslåtte diktet “Det befriede Europa”, som tar utgangspunkt i de dramatiske revolusjonsbølgene i Europa i 1830 ser dikteren fra Skreia fritt utover hele verden - i fortid og samtid!